8 วิธีในการสร้างซิกซ์แพ็คทันใจ สำหรับหนุ่มๆ

ในปัจจุบันผู้คนหันมารักษาสุขภาพกันมากขึ้น ไม่ว่าจะเป็นด้านการกิน การดำรงชีวิต ดังนั้นเราจึงจะได้เห็นผู้คนมักพยายามจัดสรรเวลา เพื่อไปออกกำลังกายมากยิ่งขึ้น และนอกจากที่จะมีสุขภาพที่ดียิ่งขึ้นแล้ว ยังทำให้คุณดูดีมากขึ้นอีกด้วย และยิ่งหนุ่มๆสมัยนี้ หากมีหน้าตาที่ดีเท่านั้นยังไม่พอ แต่หากจะให้ดูดียิ่งขึ้น จะต้องมีซิกซ์แพ็ก แต่ว่าการสร้างซิกซ์แพ็กแต่ละทีนั้น ก็แสนยากและใช้เวลานาน ในบทความวันนี้จึงขอเสนอ 8 วิธีในการสร้างซิกแพ็คอย่างทันใจมาฝากคุณหนุ่มๆกันค่ะ

ใส่ใจกับการออกกำลังกายแบบคาร์ดิโอ

คาร์ดิโอหรือที่เรียกว่าการออกกำลังกายแบบแอโรบิค คือ การออกกำลังกายทุกรูปแบบที่เพิ่มอัตราการเต้นของหัวใจ การออกกำลังกายแบบคาร์ดิโอเป็นประจำจะช่วยให้คุณเผาผลาญไขมันส่วนเกินและการเพิ่มกล้ามเนื้อท้องได้อย่างรวดเร็ว การศึกษาแสดงให้เห็นว่าคาร์ดิโอมีประสิทธิภาพโดยเฉพาะอย่างยิ่งในการลดไขมันหน้าท้องซึ่งสามารถช่วยให้มองเห็นกล้ามเนื้อหน้าท้องของคุณได้ชัดเจนขึ้น

ออกกำลังกายในส่วนกล้ามเนื้อหน้าท้อง

rectus abdominis เป็นกล้ามเนื้อยาวที่ขยายในแนวตั้งตามความยาวของหน้าท้องของคุณ แม้ว่าส่วนใหญ่จะเป็นที่รู้จักกันดีว่าเป็นกล้ามเนื้อที่สร้างซิกซ์แพ็ก แต่ก็จำเป็นสำหรับการหายใจ, การไอและการเคลื่อนไหวของลำไส้ด้วย  การออกกำลังกายกล้ามเนื้อเหล่านี้เป็นกุญแจสำคัญในการเพิ่มมวลกล้ามเนื้อและการมีซิกซ์แพ็ก แต่อย่างไรก็ตาม การออกกำลังกายเฉพาะส่วนกล้ามเนื้อหน้าท้องเพียงอย่างเดียว ก็ไม่อาจจะสร้างซิกซ์แพ็กได้อย่างทันใจ

บริโภคโปรตีนให้มากขึ้น

การบริโภคอาหารจำพวกโปรตีนมากขึ้น สามารถช่วยส่งเสริมการลดน้ำหนัก และการลดไขมันหน้าท้องได้ ด้วยการสร้างมวลกล้ามเนื้อบริเวณหน้าท้อง จึงทำให้เกิดการเบิร์นไขมันได้ในเวลาเดียวกัน ซึ่งการบริโภคโปรตีนหลังจากการออกกำลังกายนั้น สามารถช่วยซ่อมแซม และสร้างเนื้อเยื่อ เพื่อฟื้นฟูกล้ามเนื้อ และนอกจากนี้ยังมีการศึกษาที่พบกว่าอาหารที่มีโปรตีนสูงสามารถช่วยรักษามวลกล้ามเนื้อ ขณะที่ร่างกายเผาผลาญไขมันได้